CELEX: E2012J0008
Language: hu
Date: 2014-05-12 00:00:00
Title: A Bíróság végzése ( 2014. május 12. ) az E-8/12. számú, Schenker North AB, Schenker Privpak AB és Schenker Privpak AS kontra EFTA Felügyeleti Hatóság ügyben (Az EFTA Felügyeleti Hatóság határozatainak megsemmisítése iránti kereset – Iratbetekintés – Elfogadhatóság)

12.2.2015   
            
            
               HU
            
            
               Az Európai Unió Hivatalos Lapja
            
            
               C 49/16
            
         A BÍRÓSÁG VÉGZÉSE
   (2014. május 12.)
   az E-8/12. számú,
   Schenker North AB, Schenker Privpak AB és Schenker Privpak AS kontra EFTA Felügyeleti Hatóság ügyben
   (Az EFTA Felügyeleti Hatóság határozatainak megsemmisítése iránti kereset – Iratbetekintés – Elfogadhatóság)
   (2015/C 49/09)
   Az E-8/12. számú, Schenker North AB, Schenker Privpak AB és Schenker Privpak AS kontra EFTA Felügyeleti Hatóság ügyben, az EFTA Felügyeleti Hatóság 34250. sz. (norvég posta/Privpark – antitröszt szabályok megsértése), valamint az EFTA Felügyeleti Hatóság 68736. sz. (DB Schenker – az antitröszt szabályok megsértésévek kapcsolatos fenti ügyben nyilvános hozzáférés iránti kérelem) ügyekben konkrét iratokba történő betekintést megtagadó, valamint a 2008. június 27-i 407/08/COL EFTA felügyeleti hatósági határozattal (nem tették közzé) létrehozott iratbetekintés szabályzat alapján a nyilvános hozzáférés iránti kérelmek kezelésének eljárásaihoz és az ügy aktájának kezeléséhez történő hozzáférést szintén megtagadó, 2012. május 18-án, 2012. május 23-án, valamint 2012. július 2-án közölt EFTA felügyeleti hatósági határozatok megsemmisítése iránti KERESET tárgyában – a Carl Baudenbacher elnökből, Per Christiansen előadó bíróból és Páll Hreinsson bíróból álló Bíróság 2014. május 12-én ítéletet hozott, amelynek rendelkező része a következőképpen szól:
   A Bíróság:
   
               1.
            
            
               Megállapítja, hogy nem szükséges elbírálni az EFTA Felügyeleti Hatóság 2012. május 18-án közölt, 2012. május 9-i levelére (Eseményszám: 633455) irányuló keresetet, amennyiben az az EFTA Felügyeleti Hatóság 34250. sz. ügy aktájába történő betekintésre vonatkozik.
            
         
               2.
            
            
               Elutasítja, mint elfogadhatatlant az EFTA Felügyeleti Hatóság 2012. május 18-án közölt, 2012. május 9-i levelére (Eseményszám: 633455) irányuló keresetet, amennyiben az a „norvég posta 2010. július 13-án keltezett, illetve kézhez vett levelébe”, továbbá az EFTA Felügyeleti Hatóság, így annak elnöke, valamint „a norvég posta és/vagy a norvég kormány közötti találkozók jegyzőkönyvébe” történő betekintésre vonatkozik.
            
         
               3.
            
            
               Elutasítja, mint elfogadhatatlant az EFTA Felügyeleti Hatóság 2012. május 23-án közölt, 2012. május 22-i levelére irányuló keresetet.
            
         
               4.
            
            
               Megállapítja, hogy nem szükséges elbírálni az EFTA Felügyeleti Hatóság 2012. július 2-án közölt, 2012. július 2-i levelére (Eseményszám: 639495) irányuló keresetet, amennyiben az az ügyiratok kezelésével kapcsolatos EFTA felügyeleti hatósági eljárásokra, illetve a nyilvános hozzáférés iránti kérelmek kezelésével kapcsolatos EFTA felügyeleti hatósági eljárásokra vonatkozik.
            
         
               5.
            
            
               Elutasítja, mint elfogadhatatlant az EFTA Felügyeleti Hatóság 2012. július 2-án közölt, 2012.július 2-i levelére (Eseményszám: 639495) irányuló keresetet, amennyiben az az EFTA Felügyeleti Hatóság testületének az igazgatók jelenlegi felhatalmazását tartalmazó határozataiba történő betekintésre vonatkozik.
            
         
               6.
            
            
               Kötelezi a felpereseket az eljárás költségeinek viselésére.